Eurovisioon 2016 on täies hoos, täna õhtul toimub pidulik avamine punase vaibaga ning teisipäeval saab juba nautida esimest poolfinaali Globen Arenal.
Artistid, ajakirjanikud, vabatahtlikud ja korraldusmeeskond saab juba praegu aja maha võtta EuroClubis, kus käis laupäeva õhtul ja öösel korralik pidutsemine.
Laval hullutasid mitmed artistid nii oma eurolooga, kaverite kui varasemate, kodumaal kuulsaks lauldud, hittidega.
Meie kaamerasilma ette jäid näiteks Kreeka võistleja Argo, Austria kaunitar Zoë ja Küprose raju rokkbänd Minus One.
Vaata galeriist ja Instagrami videost, mis peol toimus!